## 11. évfolyam

Óraszám: 36 óra.

A témakörök áttekintő táblázata:

|  |  |
| --- | --- |
| ***Témakör neve*** | ***Óraszám*** |
| 1. Retorika- a beszédfajták, a beszéd felépítése, az érvelés | 12 |
| 2. Pragmatika- a megnyilatkozás fogalma, társalgási forduló, beszédaktus, együttműködési elv | 8 |
| 3. Általános nyelvi ismeretek – a nyelv és a gondolkodás, nyelvtípusok | 10 |
| 4. Szótárhasználat | 2 |
| 3. Év végi összefoglalás | 4 |
| *Összes óraszám:* | *36* |

*1. Retorika- a beszédfajták, a beszéd felépítése, az érvelés*

Óraszám: 12 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* meghatározza retorika és kommunikáció, a retorika alapvető fogalmait
* lássa retorikai szövegek felépítését és elkészítésének lépéseit
* Az érvelés módszerét
* lássa a retorikai szövegek kifejezőeszközei
* tiszteletben tartsa a kulturált vita szabályai

A témakör tanulása eredményeként a tanuló:

* értelemezi a retorika jelentőségét és szerepét az egyes művelődéstörténeti korszakban
* érti a szójátékstiláris töltetét és a retorika jelentőségét a kommunikációban
* használja a digitális eszközöket, grafikus szerkesztőket a retorikai szövegek alkotásában.
* képes létrehozni előadás szemléltetésének technikai kiegészítőit

Fejlesztési feladatok és ismeretek

* A retorika alapfogalmainak megismertetése, azok alkalmazása a tanulók életével, mindennapjaival összefüggő nyilvános megszólalásokban
* A hatásos érvelés technikájának, a legfőbb érvelési hibáknak a megismertetése
* Önálló beszéd megírásához, annak hatásos előadásához szükséges nyelvi, gondolkodási képességek fejlesztése
* A szónok tulajdonságai, feladatai
* A szónoki beszéd felépítése, a beszéd megszerkesztésének menete az anyaggyűjtéstől a megszólalásig
* Az érv, érvelés, cáfolat megértése
* Az érvelési hibák felfedeztetése
* A hatásos előadásmód eszközeinek tanítása, gyakoroltatása
* Érvelési gyakorlatok: kulturált vita, véleménynyilvánítás gyakorlás

Fogalmak: retorika, szónoklat, a szónok feladata, a meggyőzés eszközei: érv és cáfolat; hagyományos és mai beszédfajták; a szónoklat részei, szerkezete, felépítése

Javasolt tevékenységek

* Irodalom és magyar nyelv tantárgyak tanítása során rendszeresen adjunk lehetőséget a tanulók számára önálló előadások megtartására, ezeket minden esetben együtt értékeljük, és elemezzük ki.
* A történelem nagy szónokainak megismerése, a Youtube-on fellelhető szónoki beszédek közös elemzése.
* Ölálló, de szabadon választott témájú szónoki beszédek alkotása, szónokverseny.
* Irányított vita létrehozása, vitaindító előadása után.

*2. Pragmatika- a megnyilatkozás fogalma, társalgási forduló, beszédaktus, együttműködési elv*

Óraszám: 8 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismeri a pragmatika, mint a nyelvre irányuló funkcionális nézőpontját
* értelmezi a kommunikáció és pragmatika legfontosabb fogalmait

A témakör tanulása eredményeként a tanuló:

* érti a nyelv működését a beszélgetés, társalgás során
* alkalmazza a társalgás udvariassági formáit
* a beszédaktus szabályszerűségeit követi

Fejlesztési feladatok és ismeretek

* A kulturált nyelvi magatartás fejlesztése
* A nyelv működésének, a nyelvhasználat megfigyelése különböző kontextusokban, eltérő célok elérésére nyelvi eszközökkel
* A kulturált nyelvi magatartás fejlesztése

Fogalmak: megnyilatkozás, társalgás, társalgási forduló, szóátvétel, szóátadás; beszédaktus (lokúció, illokúció, perlokúció); deixis; együttműködési elv

Javasolt tevékenységek

* Hétköznapi életből vett konfliktusok felosztása nézőpontokra, érvek kialakítása
* Érvek ütköztetése valóságos vitahelyzet létrehozásával
* Teljes beszédmű létrehozása az adott témakörökben
* A történelem legjelentősebb szónoki beszédeinek összegyűjtése
* Ezek közül egy szabadon választott retorikus alkotás elemzése a tanultak alapján
* A médiában előforduló beszédaktusok értékelése

*3. Általános nyelvi ismeretek – a nyelv és a gondolkodás, nyelvtípusok*

Óraszám: 10 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismerje a nyelv szerepét a világról formált tudásunkban, gondolkodásunk alakításában
* felismerje a nyelv szerepét a memória

A témakör tanulása eredményeként a tanuló:

* érti a nyelv és a beszéd, a nyelv, mint változó rendszer működését
* A nyelv és gondolkodás, a nyelv és megismerés összefüggéseit osztályozza
* A beszédet, mint cselekvést ételmezi

Fejlesztési feladatok és ismeretek

* A kulturált nyelvi magatartás fejlesztése.
* A nyelv működésének, a nyelvhasználat megfigyelése különböző kontextusokban, eltérő célok elérésére nyelvi eszközökkel.
* A kulturált nyelvi magatartás fejlesztése.
* A nyelv, mint jelrendszernek, az emberi nyelv egyediségének megértése; a nyelv mint változó rendszer; a nyelv szerepe a világról formált tudásunkban.
* A kommunikáció kódok vizsgálata, a korlátozott és a kidolgozott kód; gesztusnyelvek, jelnyelvek
* A nyelv és gondolkodás viszonya nyelvfilozófiai lehetőségeinek megismerése.
* A nyelv és a megismerés viszonyának tanulmányozása: az emberiség információs forradalmai; a nyelv és a kultúra viszonya.
* Nyelvcsaládok, nyelvtípusok tanulmányozása.

Fogalmak: Jel, nyelvi jel, jelrendszer, nyelvtípus (agglutináló, izoláló, flektáló), nyelvcsalád, kódok, korlátozott és kidolgozott kód, gesztusnyelv, jelnyelv

Javasolt tevékenységek

* A nyelvek hangzásának megismerése Youtube videók segítségével, különleges, egzotikus nyelvek keresése az interneten
* A fellelt nyelvek közös sajátosságainak és különbözőségeinek feltárása, általános szempontok megállapítása
* A nyelvek rendszerezése legalapvetőbb tulajdonságaik alapján
* Az egyes nyelvek fordíthatóságának megismerése
* Generatív nyelvészet eszközeinek megismerése, Google fordító használata, lehetőségei
* Irodalmi műfordítások összehasonlítása

*4. Szótárhasználat*

Óraszám: 4 óra

Tanulási eredmények

A témakör tanulása hozzájárul ahhoz, hogy a tanuló a nevelési-oktatási szakasz végére:

* felismerje a szótárak szerepét a világról formált tudásunkban, gondolkodásunk alakításában
* felismerje a szótárak szerepét a nyel megóvásának témakörében
* képes legyen elkülöníteni a minőségi ismeretszerzési anyaggyűjtési módszereket

A témakör tanulása eredményeként a tanuló:

* megismeri a legfontosabb szótárak használatát, felépítését, tartalmi jegyeit
* gyakorlatot szerez bizonyos ismeretterülete, kérdéskörök bizonyos szótárakhoz kötésében

Fejlesztési feladatok és ismeretek

* a fontosabb egynyelvű papír alapú és digitális szótárfajták megismerése, tanulmányozása: értelmező szótár, történeti-etimológiai szótár, szinonimaszótár, helyesírási szótár, szlengszótár, nyelvművelő kéziszótár, Magyar Történeti Szövegtár, írói szótárak, tájszótár

Fogalmak: értelmező szótár, etimológiai szótár, szinonimaszótár, rétegnyelvi szótár, írói szótár

Javasolt tevékenységek

* Sajátos kutatási témák személyre szabott kiadása a tanulóknak, a témakörök szótárral való feldolgozása csapatmunkában.
* Az egyes szócikkek részletekbe menő elemzése, értelmezése.
* A tanulók lakóhelyéhet kötődő kulturális elemek feltárása szótárak segítségével.

*5. Év végi összefoglalás*

Óraszám: 4 óra

Fejlesztési feladatok és ismeretek

* A rendszerező képesség fejlesztése
* Az önálló tanulás fejlesztése: az érettségi témaköreinek és a követelményeknek megfelelő tételvázlatok összeállítása
* A tanult nyelvészeti, kommunikációs, szövegértési és szövegalkotási ismeretek rendszerezése

Javasolt tevékenységek

* Az eddig tanult fogalmak rendszerező ismétlése